**NOVINARSKA KONFERENCA, 8. MAREC 2021, ZDENKA MOČNIK – Vodja izpostave URSZR Brežice**

V sistemu zaščite, reševanja in pomoči deluje kar **5.037** žensk in sicer v **18** različnih sestavih od skupno **22** (dvaindvajsetih).

Kot je razvidno iz podatkov, največ žensk sodeluje **v prostovoljnih gasilskih enotah**, in sicer kar **4.340**. Gre za operativne gasilke, ki izvajajo vse naloge gasilske službe. Poleg prostovoljnih gasilk imamo tudi 2 predstavnici v **poklicni gasilski enoti**, kjer opravljata operativne naloge poklicnih gasilcev (to je posredovanje ob vseh nesrečah).

Naloge **gorskega reševanja**, reševanja iz snežnih plazov in iskanja pogrešanih v visokogorju v okviru Gorske reševalne zveze Slovenije opravlja **53** gorskih reševalk.

Imamo tudi **3** predstavnice v **podvodni reševalni službi**, ki opravljajo naloge vodje reševalne postaje in reševalke ter **9** predstavnic **jamarske reševalne službe**, ki opravljajo naloge jamarskega reševanja.

Veliko, kar **54**, predstavnic pa je tudi v **Kinološki zvezi Slovenije** in **37** predstavnic v **Zvezi vodnikov reševalnih psov Slovenije**.

V **Zvezi tabornikov Slovenije** operativne naloge opravlja **17** tabornic, **32** skavtinj pa v **Zvezi Slovenskih kataloških skavtinj in skavtov**.

Veliko število predstavnic je tudi v **Rdečem križu** Slovenije, kjer deluje **421** pripadnic ekip prve pomoči ter ekip za popolnitev stacionarija.

**V nacionalnem laboratoriju za zdravje, okolje in hrano** deluje **5** članic,

na **Inštitutu Jožefa Štefana** pa **8** članic izvaja naloge enote za radiološko in kemično detekcijo.

Na medicinski fakulteti je **14** članic **enote za identifikacijo oseb**,

**11** članic **Inštituta za** **mikrobiologijo in parazitologijo** v okviru Veterinarske fakultete pa, poleg predstojnice intervencijske enote, jemljejo vzorce in izvajajo laboratorijske preiskave.

V **Nacionalnem institutu za biologijo** je **8** članic intervencijske enote, ki opravljajo naloge kot so vodenje intervencije, jemanje vzorcev, laboratorijske preiskave in raziskave.

Na **medicinski fakulteti**, v okviru **Inštituta za mikrobiologijo in imunologijo** deluje intervencijska enota, kjer je **12** članic in opravljajo naloge kot je vodenje, jemanje vzorcev in laboratorijske preiskave.

V **Civilni zaščiti**, med **pogodbenimi pripadniki** državnih in regijskih enot, deluje **11** članic, ki opravljajo različne naloge v enotah kot je **psihološka pomoč, zdravstvena oskrba** in naloge v okviru **štabov** Civilne zaščite.

V okviru URSZR je od skupno **327** zaposlenih **131** javnih uslužbenk, ki delujemo v okviru sistema varstva pred naravnimi in drugimi nesrečami.

Prihajam iz Izpostave URSZR Brežice, (ki je ena od trinajstih), kjer opravljam naloge vodje izpostave.

Moje delo na področju varstva pred naravnimi in drugimi nesrečami traja že vrsto let oz. vse od zaključka študija obramboslovja.

Posavje žal ogrožajo številne naravne in druge nesreče, zato je zelo pomembno:

- delo na področju **preventive, načrtovanja, usposabljanja** - to je izdelava ocen ogroženosti ter načrtov ZiR za različne naravne in druge nesreče.

- Pomemben del je tudi **popolnjevanje, usposabljanje ter opremljanje** enot in služb CZ;

- skrb za **vzdrževanje MTS** v regijskem logističnem centru;

- ocenjevanje **škode** ter

- zagotavljanje logistične in druge podpore za delo **Štaba CZ za Posavje**.

Poseben poudarek je namenjen delu **Centra za obveščanje**, (ki poteka 24/7 - 24 ur, vse dni v tednu), kjer se prepleta delo:

na področju **načrtovanja in usklajevanja** z različnimi strukturami s področja VNDN,

do **alarmiranja in aktiviranja** ustreznih služb, - od NMP, gasilcev, policije, ter drugih sestavov s področja VNDN (kot so podvodni reševalci, jamarji, reševalci s psi, …)

kakor tudi pomoč pri odpravljanju **vsakodnevnih težav** občanov – izpadi električne energije, vode..ipd..).

Predvsem pa je pomembno naše delo ob **naravnih in drugih nesrečah** ter sodelovanje z **občinami, gasilskimi zvezami** (gasilce potrebujemo v različnih situacijah in so resnično nepogrešljiv del našega sistema),

**zdravstvom, policijo, SV, nevladnimi** in drugimi organizacijami ter vsemi strukturami s področja ZIR v Posavju.

Medsebojno **zaupanje, sodelovanje, prenos znanja** in izkušenj, **prepletanje dela** različnih struktur ob naravnih in drugih nesrečah je zelo pomembno in vedno, ko se intervencije in naše delo zaključi dodamo spoznanje, da smo dogradili naše znanje in stkali tudi nove vezi…

Ko si zagotovimo: »**Prijatelji za vedno**« in »**Skupaj zmoremo več, skupaj zmoremo vse**«.. Verjemite… takrat ne dajemo poudarka… ali so bili v ekipi moški ali ženske.